रितु अनकहे रहस्यों को सामने लाने के लिये वृत्तचित्रों का निर्माण नहीं करती हें बल्कि वे ऐसी कहानियों को विभिन्न तरीकों से कहने का माध्यम तलाशती हैं जिनसे लोग पहले से ही वाकिफ हैं। ‘‘मेरे विचार से पर्यावरण को लेकर सक्रियता से काम की जरूरत को समझने वाले लोग एक बड़ी संख्या में मौजूद हैं और कई लोग इस विषय पर कुछ सकारात्मक करने का इरादा लेकर सामने आ रहे हैं। लेकिन मेरा मानना है कि इसके अलावा जलवायु परिवर्तन जैसे अन्य महत्वपूर्ण विषयों को लेकर भी जनभावना जागृत होनी चाहिये। हमें मिलकर एक व्यापक संदेश का प्रसार करने की आवश्यकता है ताकि लोग इन चीजों के अनकहे पक्षों को लेकर जागरुक हो सकें।’’